
TULE OSALE KÜBERTURVALISUSE ÕPITOAS!

BCS Koolitus korraldab koostöös Riigi Infosüsteemi Ametiga üle-eestiliselt 25 küberturvalisuse õpituba vanemaealistele. Õpituba on tasuta ning on mõeldud eeskätt keskealistele ja vanematele inimestele (55+), aga oodatud on kõik huvilised.

Saare Maakonna Keskraamatukogus (Tallinna 6, Kuressaare) toimub küberturvalisuse õpituba 5. novembril kell 16–18. 

Registreerimine kuni 30. oktoobrini või grupi (25 osalejat) täitumiseni e-posti aadressil maire.rauk@saare.ee

Õppematerjalides ja õpitubades käsitletavad teemad: 
1. Paroolide tugevus, kaheastmeline autentimine, paroolide unikaalsus (st igas keskkonnas erineva parooli kasutamise olulisus); 
2. Tarkvara regulaarse uuendamise olulisus eri seadmetes; 
3. Tundmatute linkide kontrollimine enne klikkimist, teadlikkus õngitsuskirjadest ja -lehtedest ning pettustest;
4. Sotsiaalmeedia turvaline kasutamine, turvasätete teadmine; 
5. Õngitsuslehtede ära tundmine ja vältimine;
6. Andmete varundamine ja selle erinevad viisid;
7. Asjade interneti turvalisus (tehase paroolide vahetamise olulisus);
8. Pangapettuste vältimine (sh kõned ja kellegi käsul PIN-koodide sisestamine), 
sh tähelepanelikkus, valvelolek ja skeptiline suhtumine küberruumis.

Lisaks õpitoa korraldusele jagatakse kohapeal ka eesti- või venekeelseid küberturvalisuse õppematerjale. Kõigil arvutikasutajatel on võimalik küberohtude kohta lugeda ja oma teadmisi parandada ka veebilehel 
https://www.itvaatlik.ee

Koolitaja:
Tarmo Rosenfeldt (vastutav lektor) – lektor-mentor ja tehniliste teadmistega ekspert: 
omab mitmekümne aastapikkust kogemust arvuti- ning kasutajakoolituste lektorina ning oskab luua sidet kuulajaga ning teha huvitaks ja vajalikuks iga IT-alase teema. Lisaks omab kogemust erinevate juhendite ja õppematerjalide (sh e-õppematerjalide) ning õppekavade koostamisel. Koolitab eesti keeles. On varasemalt läbi viinud väga palju erinevaid koolitusi sh küberturvalisusega seotud teemadel.
Mõned neist:
· 2009-2010 juhtinud küberturvalisuse koolitusprojekt PPA-le ja olnud üks kolmest koolitajast (koolitusel osalenud umbes 4500 inimest üle Eesti)
· Osalenud koolitajana projektis Targalt Internetis (koolitused toimusid üle Eesti) ning osalejad olid peamiselt lapsed, õpilased, õpetajad ja lapsevanemad.
· Juhtinud ja koolitanud küberturvalisuse koolitusi Eesti koolijuhtidele programmis üle terve Eesti.
· [bookmark: _GoBack]Olnud koolitajaks ja eksperdiks küberturvalisuse ja küberhügieeni teemadel lugematule hulgale inimestele läbi 25 aasta.
